Յակուբ Բրաբեց

Յակուբ Բրաբեց (չեխ․՝ Jakub Brabec, ), չեխ ֆուտբոլիստ, թուրքական Ռիզեսպոր ֆուտբոլային ակումբի և Չեխիայի ազգային հավաքականի պաշտպանն է։

Ակումբային կարիերա 
Բրաբեցը Սպարտա ակումբի սանն է։ Ակումբում եղած մեծ մրցակցության պատճառով ֆուտբոլիստը որոշել է լքել ակումբը և կարիերան շարունակել Վիկտորիա Ժիժկով ակումբում։ 2009 թ․ մայիսի 30-ին 16 տարեկան հասակում իր մեկնարկային հանդիպումն է անցկացրել Չեխիայի առաջնությունում, երբ թիմը մրցում էր Վիկտորիայի հետ։ Մրցաշրջանի արդյունքներով ակումբը դուրս մնաց առաջնությունից և Բրաբեցը շարունակեց իր մրցելույթները Չեխիայի երկրորդ լիգայում։ 2011 թ․ ամռանը նա վերադառնում է հարազատ Սպարտա։ Հոկտեմբերի 19-ին իր մեկնարկային հանդիպումն է անցկացնում Սպարտայի կազմում, երբ թիմը գավաթային հանդիպում էր անցկացնում Զնոյմոյի հետ։ Առաջնությունում իր մեկնարկային հանդիպումն անցկացնում է 2012 թ․ մարտի 9-ին, երբ Սպարտան մրցում էր իր նախկին ակումբի՝ Վիկտորիա Ժիժկովի հետ։

2012 թ․ ամռանը լավ մարզավիճակը չկորցնելու նպատակով Բրաբեցը վարձավճարով տեղափոխվում է Զբրոյովկա։ Նոր ակումբի կազմում իր մեկնարկային հանդիպումն անցկացրել է սեպտեմբերի 16-ին, երբ թիմը մրցում էր Հրադեց֊Կրալովեի հետ։ Պայմանագրի ավարտից հետո վերադառնում է Սպարտա։

Սպարտայի կազմում իր առաջին գնդակը խփում է 2013 թ․ սեպտեմբերի 16֊ին Զնոյմոյի դեմ խաղում։ Հենց այս մրցաշրջանում Բրաբեցը կարողանում է օգնել իր թիմին հաղթել առաջնությունում և նվաճել Չեխիայի գավաթը։ 2014 թ․ օգոստոսի 28-ին Եվրոպայի լիգայի որակավորման փուլի Զվոլեի դեմ կայացած խաղում Բրաբեցը կրկին կարողանում է գրավել մրցակցի դարպասը։ 2015 թ․ կարողանում է նվաճել Չեխիայի սուպերգավաթը։ Եվրոպայի լիգայի ԱՊՕԷԼի, Աստերասի, Վիլյառեալի դեմ կայացած բոլոր խաղերում Բրաբեցը կարողացել է գրավել մրցակից թիմերի դարպասը։

2016 թ․ ամռանը ֆուտբոլիստը տեղափոխվում է բելգիական Գենկ։ Սեպտեմբերի 18-ին իր մեկնարկային հանդիպումն է անցկացրել Բելգիայի առաջնությունում, երբ թիմը մրցում էր Անդերլեխտի հետ։ Գենկի կազմում իր առաջին գնդակը խփում է հոկտեմբերի 20-ին Եվրոպայի լիգայի Աթլետիկ Բիլբաոյի դեմ կայացած խաղում։

Ազգային հավաքականի կազմում  
2011 թ․ Բրաբեցը Չեխիայի մինչև 19 տարեկանների հավաքականի կազմում կարողանում է գրավել երկրորդ տեղը Ռումինիայում անցկացված մինչև 19 տարեկանների Եվրոպայի առաջնությունում։ Մրցաշարում մասնակցել է Ռումինիայի, Հունաստանի, Իռլանդիայի, Սերբիայի, Իսպանիայի դեմ անցկացված խաղերին։ Իռլանդիայի դեմ խաղում Բրաբեցը կարողացել է դառնալ գոլի հեղինակ։

2015 թ․ Չեխիայի երիտասարդական հավաքականի կազմում մասնակցել է Չեխիայում անցկացված Եվրոպայի երիտասարդական առաջնությանը։ Մրցաշարում մասնակցել է Դանիայի, Սերբիայի և Գերմանիայի դեմ կայացած խաղերին։

Չեխիայի ազգային հավաքականի կազմում իր մեկնարկային հանդիպումն անցկացրել է 2016 թ․ մարտի 29-ին, երբ թիմը ընկերական խաղ էր անցկացնում Շվեդիայի ազգային հավաքականի հետ։ Այս խաղում Բրաբեցը 59-րդ րոպեին փոխարինում է Թոմաշ Սիվոկին։

Ազգային հավաքականի կազմում անցկացրած խաղերը 
թարմացվել է 2018 թ․ սեպտեմբերի 11-ին

Նվաճումներ 

 Սպարտա (Պրահա)
  Չեխիայի առաջնություն — 2013/14
 Չեխիայի գավաթակիր — 2013/14

 Չեխիա (մինչև 19 տ.)
  Եվրոպայի մինչև 19 տարեկանների առաջնություն — 2011

Ծանոթագրություններ

Հղումներ 
 Բրաբեցը soccerway.com կայքում
 Բրաբեցը sports.ru կայքում
 
 Բրաբեցը Չեխիայի առաջնության պաշտոնական կայքում  
 Բրաբեցը eu-football.ru կայքում 

1992 ծնունդներ
Օգոստոսի 6 ծնունդներ
Անձինք այբբենական կարգով
Ֆուտբոլիստներ այբբենական կարգով
Պրահա քաղաքում ծնվածներ
Չեխ ֆուտբոլիստներ
Չեխիայի հավաքականի ֆուտբոլիստներ
Սպարտա Պրահայի ֆուտբոլիստներ
Գենկի ֆուտբոլիստներ
Թուրքական Սուպեր լիգայի ֆուտբոլիստներ
Ֆուտբոլի պաշտպաններ
ՈՒԵՖԱ Եվրո 2020-ի ֆուտբոլիստներ